stanford-oval/wikipedia huggingface dataset:
Munkers

Oy Munkers Ab oli Pietarsaaressa vuosina 1945–1961 toiminut kitaratehdas. Sen pohjana oli Ernst ja Emuanuel Mattsonin Veljekset Mattsson Oy joka toi Suomeen polkupyörätarvikkeita sekä Levin-kitaroita vuodesta 1942. Nimi tuli väännöksenä Pietarsaaren "Muntersgatanista". Virallinen perustamispäivä oli 17. marraskuuta 1945. Ensimmäisen kitaran Munkers tuotti 28. helmikuuta 1946.
Tehdas valmisti muun muassa veneenosia, metrimittoja, ovisaranoita ja kitaroita. Työkoneet ja valmistuslaitteistot olivat pitkälti omistajien itse kehittämiä. Esimerkiksi Rafael Stranden loi tehtaalle oman pylväsporakoneen, jonka luova käyttö loi tehtaalle koko joukon erilaisia tuotteita.
Munkers lanseerasi 1940-luvulla Landola-tuotenimen, josta kehittyi myöhemmin tunnetuin suomalainen kitaramerkki. Munkersin soittimien tuotenimi oli siis alusta alkaen Landola. Nimi keksittiin pitkän pähkäilyn jälkeen "ilmasta". Kymmenestuhannes Landola-kitara ilmestyi vuonna 1952, ja muiden alojen tuotteet jäivät Munkersilla pian soitintuotannon syrjäyttämiksi. Vuoden 1952 katalogissa oli jo 16 erilaista kitaramallia. 1950-luvulla tuotannossa oli myös erilaisia mandoliineja, Munkers-luuttu sekä ukulele. Kontrabassoja tehtiin erillistilauksena. Kitaramallit nimettiin sarjanumeroiden mukaan, ensimmäinen tuotantomalli oli nimeltään 462.
Munkers-kitarat kilpailivat Jaakko Noson kitaroiden kanssa Suomen markkinoista. Jälleenmyyjiä olivat Westerlund ja Fazer. Osassa kitaroista on lavassa jälleenmyyjien tunnus tehtaan logon sijaan. Myös kristillisten herätysliikkeiden kitarakuorot ostivat Munkers-kitaroita suoraan isoina erinä.
Akustisten ohella Munkers teki myös orkesterikitaroita, esimerkiksi kokopuisen Landola 1-kitaran 1950-luvulla. Muita malleja olivat esim. Klangola, Zandelin, Torren Solisti ja Special-Solist. Mallien suunnittelussa tehdasta avusti ruotsalainen kitaranrakentaja-soittaja Egon Zandelin. Yhteys Zandeliniin syntyi herätyskristillisistä piireistä, joihin osa Munkersin omistajista kuului.
Kitarat valmistettiin pääosin kotimaisista puista, pyökki- ja ruusupuuotelautoja lukuun ottamatta. Virityskoneet tulivat Ruotsista. Munkers sai myös patentin kaulan tukiraudasta vuonna 1951. Gibson oli julkaissut oman tukirautapatenttinsa jo vuonna 1923, mistä Munkersissa oltiin ilmeisen epätietoisia.
1950-luvulla Munkers-kitaroita vietiin myös ulkomaille, ja uusia vientimaita lisättiin vuosittain. Suurin vientimaa oli Norja.
Yhtiöstä tuli vuonna 1961 Oy Landola Ab. Tähän johti toimitusjohtaja S. Höglundin kuolema lento-onnettomuudessa.
Munkers-kitaroiden ajoittaminen sarjanumeron perusteella

Yksittäisten Munkers-kitaroiden valmistusvuosi voidaan päätellä kitaran valmistussarjanumeron avulla vuosilta 1946–1952. Kitaran iän voi tarkistaa Landolan sivulla olevasta taulukosta.
M’Pessoba

| M’Pessoba |
| --- | --- |
 M’Pessoban vanha moskeija vuonna 2014.
 M’Pessoba
 Koordinaatit: 12°39′50″N, 5°43′0″W 
Valtio:  Mali
Alue:  Sikasson alue
Piiri:  Koutialan piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  896 km²
Väkiluku (2009):  35 300
Infobox OKVirheellinen NIMI-arvo: 
M’Pessoba on maalaiskunta ja sen keskuskylä Sikasson alueen Koutialan piirissä Malissa. Se sijaitsee 40 kilometriä Koutialasta luoteeseen. Kunnassa on 35 300 ja kylässä 9 900 asukasta (vuonna 2009).
M’Pessoban kunnan pinta-ala on 896 neliökilometriä. Se rajoittuu idässä Koutialan piirin Taon ja Fakolon, etelässä N’Golonianasson ja N’Tossonin, lännessä Karagouana Mallén ja Kafo Fabolin sekä pohjoisessa Zaninan ja Ségoun alueen Blan piirin Beguenén ja Samabogon kuntiin. Maisemaa leimaavat tasangot ja laaksot. Kasvillisuus on pensassavannia.
Kuntaan kuuluu 20 kylää. Asukkaat ovat etupäässä miniankoja ja fulbeja.
M’Pessoban kautta kulkee Koutialan ja Blan välinen maantie RN12. Seudun pääelinkeinot ovat maanviljely ja karjanhoito. Tärkeimmät viljelykasvit ovat puuvilla, hirssi, maissi, durra ja riisi. Kotieläimiä ovat naudat, lampaat, vuohet, aasit ja siipikarja.
Kunnassa toimivat M’Pessoban maatalousoppilaitos ja N’Tarlan agronominen tutkimusasema.
Paikallinen nähtävyys on M’Pessoban vanha moskeija, joka on rakennettu pian Djennén suurmoskeijan jälkeen. Viranomaiset estivät sen purkamisen huhtikuussa 2016.
Myths of the Near Future

| Myths of the Near Future Klaxons |
| --- | --- | --- |

Studioalbumin tiedot
 Äänitetty : 2006
 Julkaistu: 29. tammikuuta 2007
 Formaatti: LP, digitaalinen & CD
 Tyylilaji: indie rock, post punk revival
 Kesto: 36.22
 Levy-yhtiö: Polydor
Listasijoitukset
  Britannia 2.
Klaxonsin muut julkaisut
|   | Myths of the Near Future 2007 | Surfing the Void 2010 |
Singlet albumilta Myths of the Near Future
 ”Atlantis to Interzone” Julkaistu: 12. kesäkuuta 2006  ”Magick” Julkaistu: 30. lokakuuta 2006  ”Golden Skans” Julkaistu: 22. tammikuuta 2007  ”Gravity’s Rainbow” Julkaistu: 9. huhtikuuta 2007  ”It's Not Over Yet” Julkaistu: 25. heinäkuuta 2007  ”As Above, So Below” Julkaistu: 12. marraskuuta 2007
Myths of the Near Future on englantilaisen indie rock -yhtye Klaxonsin esikoisalbumi, jonka julkaisi Polydor Records 29. tammikuuta 2007. Albumin nimi on otettu science fiction -kirjailija J. G. Ballardin vuonna 1982 julkaistusta novellikokoelmasta. Albumilta julkaistiin kuusi singleä, joista tunnetuin on "Golden Skans".
Albumi voitti Mercury Prize -musiikkipalkinnon vuonna 2007.
Kappaleet

Two Recievers – 4.18
Atlantis to Interzone – 3.18
Golden Skans – 2.45
Totem on the Timeline – 2.41
As Above, So Below – 3.58
Isle of Her – 3.54
Gravity's Rainbow – 2.37
Forgotten Works – 3.26
Magick – 3.30
It's Not Over Yet – 3.35
Four Horsemen of 2012 – 2.18
Arvostelut

Soundi:
Pitchfork: 7.5/10
Məşədi Əzizbəyov

Məşədi Əzizbəyov.
Məşədi Əzim bəy oğlu Əzizbəyov (ven. Мешади Азим-бек оглы Азизбе́ков, Mešadi Azim-bek ogly Azizbekov; 18. tammikuuta 1876 Baku – 20. syyskuuta 1918) oli azerbaidžanilainen bolševikki ja vallankumousjohtaja.
Məşədi Əzizbəyov syntyi muurarin perheeseen. Hän valmistui Bakun reaaliopistosta ja vuonna 1908 Pietarin teknologisesta instituutista. Jo opiskeluaikanaan vuonna 1898 Əzizbəyov liittyi sosiaalidemokraatteihin.
Vuosien 1905–1907 vallankumouksen aikana Əzizbəyovista tuli yksi sosiaalidemokraattisen Hümmət-ryhmän johtajista. Vuonna 1910 hänet valittiin Bakun kaupunginduuman jäseneksi. Əzizbəyov toimi Nicat (”Pelastus”) -kulttuuriseuran varapuheenjohtajana, levitti vallankumousaatetta azerisivistyneistön keskuuteen ja oli yksi Bakun lakkoliikkeen organisaattoreista vuosina 1913–1914. Syyskuussa 1917 hän johti Bakun öljy- ja tehdastyöläisten yleislakkoa.
Vuosina 1917–1918 Əzizbəyov osallistui neuvostovallan pystyttämiseen Bakussa sekä Müsavatin järjestämän kapinan kukistamiseen. Hän oli Bakun kansankomissaarien neuvoston jäsen ja sisäasiain varakansankomissaari sekä Bakun kihlakunnan talonpoikaisedustajien neuvoston toimeenpanevan komitean puheenjohtaja. Turkkilaisten vallattua Bakun hänet ammuttiin yhtenä Bakun komissaareista.
Neuvostoaikana Əzizbəyovin nimeä kantoi yksi Bakun kaupunkipiireistä, yksi Armenian SNT:n piireistä sekä jälkimmäisen keskustaajama.
Monster’s Ball

| Monster’s Ball |
| --- | --- |

Ohjaaja:  Marc Forster
Käsikirjoittaja:   Milo Addica  Will Rokos 
Tuottaja:  Lee Daniels
Kuvaaja:  Roberto Shaefer
Leikkaaja:  Matt Chessé
Pääosat:   Billy Bob Thornton  Halle Berry  Heath Ledger  Peter Boyle 
Valmistustiedot
Valmistusmaa:  Yhdysvallat
Tuotantoyhtiö:  Lions Gate Films
Levittäjä:  Lionsgate Films Microsoft Store Netflix Fandango at Home (käännä suomeksi)
Ensi-ilta:  2001
Kesto:  111 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Monster’s Ball on vuonna 2001 ensi-iltansa saanut yhdysvaltalainen Marc Forsterin ohjaama draamaelokuva. Sen pääosissa ovat Billy Bob Thornton ja Halle Berry.
Berry voitti roolisuorituksestaan parhaan naispääosan Oscar-palkinnon ensimmäisenä afroamerikkalaisena.
Juoni

Hank Grotowski (Billy Bob Thornton) on leski vanginvartija. Hän työskentelee yhdessä poikansa Sonnyn (Heath Ledger) kanssa. Hank asuu rasistisen isänsä Buckin (Peter Boyle) kanssa. Isä on eläkkeellä, sairas ja kykenemätön lähtemään kodistaan.
Yhdessä Hankin ja Sonnyn pitää avustaa tuomitun murhaajan Lawrence Musgroven (Sean Combs) teloitusta. Myöhemmin Hank tapaa Lawrencen lesken Leticia Musgrove (Halle Berry), joka on yrittää kasvattaa ylipainoista lastaa Tyrellia. Lopulta Hank ja Leticia tarttuvat toisiinsa, kun molempien lapset ovat kuolleet. Sonny on ampunut itsensä, koska hänen isänsä Hank vihaa häntä, mutta Sonny on aina rakastanut isäänsä, ja Tyrell on jäänyt auton alle. He kaipaavat surussaan läheisyyttä.
Näyttelijät

| 0 | 1 | 2 |
| --- | --- | --- |
|  Billy Bob Thornton  | … |  Hank Grotowski   |
|  Halle Berry  | … |  Leticia Musgrove   |
|  Sean Combs  | … |  Lawrence Musgrove   |
|  Coronji Calhoun  | … |  Tyrell Musgrove   |
|  Heath Ledger  | … |  Sonny Grotowski   |
|  Peter Boyle  | … |  Buck Grotowski   |
Aiheesta muualla

Monster’s Ball (2001) Leffatykki. Viitattu 13.7.2022.
Monster's Ball, 2001 Film Locations. Viitattu 13.7.2022. (englanniksi)
Marc Forsterin ohjaamat elokuvat
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
2000-luku: Everything Put Together (2000) · Monster’s Ball (2001) · Finding Neverland – tarinan lähteillä (2004) · Stay (2005) · Aidosti outoa  (2006) · Leijapoika (2007) · 007 Quantum of Solace (2008)
2010-luku: Machine Gun Preacher (2011) · World War Z (2013) · All I See Is You (2016) · Risto Reipas ja Nalle Puh (2018)
M’Bout

| M’Bout امبود |
| --- | --- |
 M’Bout
 Koordinaatit: 16°1′21″N, 12°34′57″W 
Valtio:  Mauritania
Alue:  Gorgol
Departementti:  M’Bout
Hallinto:  
 – Asutustyyppi:  kaupunki
 – Hallinnon tyyppi:  kunta
Väkiluku (2013):  11 400
Infobox OKVirheellinen NIMI-arvo: 
M’Bout (myös Mbout, arab. امبود‎) on kaupunkikunta ja samannimisen departementin eli moughataan hallinnollinen keskus Gorgolin alueella Mauritaniassa. Se sijaitsee 115 kilometriä alueen pääkaupungista Kaédista itään. Kunnassa on 11 400 ja sen keskustaajamassa 5 400 asukasta (vuonna 2013, väestönlaskenta).
M’Boutin moughataan pinta-ala on 5 400 neliökilometriä. Siihen kuuluu yhdeksän kuntaa: Chelkhet Tiyab, Djadjbeni Gandega, Edebay Ehel Guelay, Lahrach, Mbout, Soufa, Tarenguent Ehel Moulay Ely, Tikobra ja Voum Legleita. Vuonna 2013 moughataassa oli 102 500 asukasta.
M’Baye Niang

M’Baye Niang vuonna 2011
M’Baye Babacar Niang (s. 19. joulukuuta 1994 Meulan, Ranska) on ranskalais-senegalilainen jalkapalloilija, pelipaikaltaan hyökkääjä. Hän edustaa kaudella 2019–2020 ranskalaisseura Stade Rennais'ta. Vuonna 2012 hän siirtyi SM Caenista Italian pääsarjassa Serie A:ssa pelaavaan AC Milaniin. Hän edusti Italiassa lainasopimuksilla myös Genoaa ja Torinoa, joista jälkimmäinen vuonna 2018 osti Niangin pelioikeudet. Hän pelasi Milanista lainalla myös ranskalaisseura Montpellier HSC:ssä ja englantilaisseura Watfordissa. Jo kaudella 2018–2019 Niang pelasi Stade Reinnais'ssa lainasopimuksella.
Ikäkausimaajoukkueissa Niang edusti synnyinmaataan Ranskaa. Aikuisena hän on pelannut Senegalin maajoukkueessa 21 ottelua ja tehnyt niissä neljä maalia. MM-kilpailuissa 2018 hän teki maalin alkulohko-ottelussa Puolaa vastaan. Hän kuuluu Senegalin joukkueeseen myös vuoden 2019 Afrikan-mestaruuskilpailuissa.
Moko Karttunen

Moko Karttunen, oik. Veikko Matias Karttunen, (s. 22. marraskuuta 1960) on suomalainen laulaja-lauluntekijä ja muusikko.
Elämä

Karttunen vietti lapsuutensa Turussa ja nuoruutensa Raisiossa. Koulutukseltaan hän on valtiotieteiden maisteri, joksi valmistui Turun yliopistosta vuonna 1994. Lisäksi Karttunen sai sosiaalityöntekijän pätevyyden vuonna 1997.
Ura

Karttunen aloitteli musiikkiuraansa 1970-luvulla, soittaen muun muassa Rockin SM-kilpailujen proge-sarjassa toiseksi tulleessa Ismolaakso-groupissa sekä toimien Sigin alkuperäisenä basistina.
1980-luvulla Karttunen vieraili esimerkiksi Tommi Läntisen Fabrics-yhtyeessä sekä vaikutti yhtyeessä Pepe Le Moko. 1980 ja -90 lukujen taiteessa hän toimi Puolalan puistokonserttien juontajana, juonsi omaa ohjelmaa Auran Aalloilla ja toimi DBTL-järjestäjänä.
Ensimmäisen soololevynsä Karttunen julkaisi vuonna 1990. Vuodesta 1992 lähtien hän on vaikuttanut perustajajäsenenä yhtyeessä Vilperin Perikunta. 1990-luvulla Karttunen teki myös sävellyksiä Anna Hanskille. Karttusen ura jatkuu edelleen 2000-luvulla, ja hän vaikuttaa erinäisissä yhtyeissä.
Yhtyeitä

Extaasi
HTB
Ismolaakso-group
Sig
Buck Jones & Rhythm Riders
Fabrics
Pepe Le Moko
Four Roses
Moko ja Vaakku -duo
Vilperin Perikunta
VTA-trio
Jacomo
Moko-Soundbistro
Aiheesta muualla

https://sites.google.com/site/mokokarttunen
Myrskyn jälkeen (televisiosarja)

| Myrskyn jälkeen |
| --- | --- |

Tyyli:  draama
Kestoaika:  55 minuuttia
Alkuperämaa:   Suomi
Verkko:  Yle TV1
Julkaistu:  23. syyskuuta 2017 (Yle Areena)
Esitetty:  29. lokakuuta 2017 –  12. marraskuuta 2017
Jaksoja:  3
Ikäraja:  
Tuotanto
Tuottaja(t):  Jussi Rantamäki
Linjatuottaja:  Saara Murto
Ohjaaja(t):  Leea Klemola
Käsikirjoittaja(t):   Leea Klemola  Kaarina Hazard 
Säveltäjä(t):  Timo Forsström
Leikkaaja(t):  Jussi Rautaniemi
Lavastaja(t):  Klaus Klemola
Kuvaaja(t):  HP Vitikainen
Tuotantoyhtiö(t):  Elokuvayhtiö Aamu
Palkinnot
Voitetut:  Kultainen Venla Vuoden draamasarja 2017  Kultainen Venla Vuoden käsikirjoittaja 2017: Leea Klemola & Kaarina Hazard  Kultainen Venla Vuoden ohjaaja 2017: Leea Klemola 
Ehdokkuudet:  Nordisk Film & TV Fond Prize  Prix Europa  Kultainen Venla Paras miesnäyttelijä 2017: Mikko Roiha  Kultainen Venla Paras naisnäyttelijä 2017: Kaarina Hazard 
Aiheesta muualla
IMDb 
Elonet
Myrskyn jälkeen on Ylen Kotikatsomossa syksyllä 2017 esitetty kolmiosainen draamasarja. Sen on ohjannut Leea Klemola, ja pääosaa esittää Kaarina Hazard. He ovat myös sarjan käsikirjoittajat. Myrskyn jälkeen oli ehdolla Göteborgin elokuvajuhlilla käsikirjoituspalkinnon saajaksi. Sarjan päähenkilö on hirmumyrskyn jälkeisessä Helsingissä työskentelevä poliisi. Muissa rooleissa esiintyvät muun muassa Antti Holma, Mikko Roiha ja Henry Hanikka.
Sarja näytettiin vuoden 2017 Rakkautta ja anarkiaa -festivaalilla. Yle Areenaan se tuli katsottavaksi 23. syyskuuta. Televisiossa se esitettiin 29. lokakuuta – 12. marraskuuta 2017.
Sarjan budjetti oli 788 000 euroa, josta Suomen elokuvasäätiön osuus oli 120 000 euroa.
Myrskyn jälkeen palkittiin tammikuussa 2018 kolmella Kultaisella Venlalla. Sarja valittiin vuoden 2017 parhaaksi draamasarjaksi ja sen tekijöistä palkinnot saivat käsikirjoittajat Leea Klemola ja Kaarina Hazard. Klemola sai palkinnon myös ohjauksesta.
Rooleissa

| 0 | 1 | 2 |
| --- | --- | --- |
|  Kaarina Hazard  | … |  Rauni Kolehmainen   |
|  Henry Hanikka  | … |  Kai Saarela   |
|  Mikko Roiha  | … |  Jarkko Larsson   |
|  Aimo Räsänen  | … |  Kimmo Oinonen   |
|  Laura Rämä  | … |  Susanna Kaltio   |
|  Antti Holma  | … |  Kari Marjamaa   |
|  Pekka Heikkinen  | … |  Harri Kolehmainen   |
|  Susanna Kettunen  | … |  Varma Saarela   |
|  Preeti Pesä  | … |  Niko Saarela   |
|  Kristiina Halkola  | … |  Helena Lehmuskallio   |
|  Eero Melasniemi  | … |  Timo Lehmuskallio   |
|  Anna-Elina Lyytikäinen  | … |  Tuija Åström   |
|  Matti Onnismaa  | … |  Maski-Masa   |
|  Linus Tuomenvirta  | … |  Kenneth Åström   |
|  Allu Tuppurainen  | … |  Gunnar Sonck   |
|  Sari Viitasalo  | … |  Mia   |
|  Tommi Korpela  | … |  Markku   |
|  Elina Knihtilä  | … |  Sirkku   |
|  Pauli Aalto-Setälä  | … |  poliisiylijohtaja   |
Jaksot

| Jakso | Nimi | Esitys televisiossa | Julkaisu Yle Areenassa | Katsojaluvut1   |
| --- | --- | --- | --- | --- |
| 1 | Suomi on elämänsä kunnossa | 29. lokakuuta 2017 | 23. syyskuuta 2017 | 556 000 |
| 2 | Duel | 5. marraskuuta 2017 | 23. syyskuuta 2017 | – |
| 3 | Eteenpäin! | 12. marraskuuta 2017 | 23. syyskuuta 2017 | – |
1 Katsojamäärä televisiossa ensiesityspäivänä
Munkinpioni

| Munkinpioni |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Saxifragales
Heimo::  Pionikasvit Paeoniaceae
Suku::  Pionit Paeonia
Laji::  mascula
Kaksiosainen nimi
 Paeonia mascula  (L.) Mill. 
Katso myös
   Munkinpioni Wikispeciesissä   Munkinpioni Commonsissa 
Infobox OKVirheellinen NIMI-arvo: 
Munkinpioni (Paeonia mascula) on pioneihin (Paeonia) kuuluva kasvilaji. Se on 30–70 cm korkeaksi kasvava monivuotinen ruoho. Lehtiasento on vuorottainen ja tyvilehdet ovat pitkäruotisia, isokokoisia ja saha- tai hammaslaitaisia. Muodoltaan lehdet ovat liuskoittuneita tai lehdyköiksi jakautuneita. Kukat ovat isoja ja maljamaisia, suurimmillaan 10 cm leveitä. Kukissa on viisi verholehteä sekä yleensä viidestä kymmeneen tai joskus jopa 13 terälehteä. Terälehdet ovat väriltään punaisia. Kukan keskustassa on paljon keltaisia heteitä sekä muutamia valkoisia emejä, joissa on punainen luotti. Munkinpioni kukkii keväällä. Emeistä kehittyvät hedelmät aukeavat kesällä paljastaen mehevät punaiset ja mustat siemenet. Siemenistä vain mustat ovat itämiskykyisiä ja punaisten on tarkoitus houkutella lintuja levittämään siemeniä.
Munkinpioni kasvaa Välimeren seudulla välimerenkasvillisuuden pensastoissa runsashumuksisessa maaperässä. Hyvin varjoisilla kasvupaikoilla kasvi ei kuki ollenkaan.
Aiheesta muualla

Laji.fi: Munkinpioni (Paeonia mascula)
Global Biodiversity Information Facility (GBIF): Paeonia mascula (englanniksi)
The Peony Society: Paeonia mascula (englanniksi)
Integrated Taxonomic Information System (ITIS): Paeonia mascula (englanniksi)
Mv

Mv tarkoittaa seuraavia:
millivoltti, tunnus mV, jännitteen yksikkö
megavoltti, tunnus MV, jännitteen yksikkö
Armenian International Airways, IATA-koodi MV, lentoyhtiö
mendelevium, kemiallinen merkki Mv, alkuaine
Malediivit, ISO 3166-1 -koodi MV, valtio tai muu maantieteellinen alue
1005, roomalaisin numeroin MV, lukusana
maalivahti, mv, joukkueen pelaaja, jonka tehtävänä on estää pelivälineen joutuminen joukkueen omaan maaliin
mv, Unixin komento tiedostojen ja hakemistojen siirtoon sekä niiden nimenmuutoksiin
maanviljelijä, mv., maataloudesta toimeentulonsa saava yrittäjä
Museovirasto, MV, suomalaista kulttuuriympäristöä, rakennusperintöä, muinaisjäännöksiä ja kulttuurillisesti merkittävää esineistöä suojeleva valtion virasto.
mustavalkoinen, mv., vain mustaa, valkoista ja harmaan eri sävyjä sisältävä kuva
merivartiointi, mv, valtakunnan merialueiden vartiointi
määrävahvuus, mv, sotilasjohdon vahvistamat joukkojen määrät ja koostumukset sekä aseistuksen ja muiden varusteiden määrät
moottorialus, m/v, englannin ilmauksesta motor vessel, alustyyppi.
MV-lehti, verkkojulkaisu
Monsterit Oy: Säikkysaari

| Monsterit Oy: Säikkysaari |
| --- | --- |

Kehittäjä:  Artificial Mind and Movement (PS1 & PS2) Disney Interactive Studios (PC)
Julkaisija:  PlayStation Sony Computer Entertainment Microsoft Windows Disney Interactive Studios PlayStation 2 Sony Computer Entertainment
Pelimoottori:  RenderWare
Julkaistu:  PlayStation NA 30. lokakuuta 2001JP 14. maaliskuuta 2002 PC EU 25. tammikuuta 2002 PlayStation & PlayStation 2EU 1. helmikuuta 2002 PlayStation: PSN PAL 7. tammikuuta 2010NA 8. maaliskuuta 2011
Lajityyppi:  tasohyppely
Pelimuoto:  yksinpeli
Ikäluokitus:  ESRB: Kaikenikäisille 
Alusta:  PlayStation, Microsoft Windows, PlayStation 2
Jakelumuoto:  CD-ROM, DVD-ROM
Lisää peliartikkeleitaVideopelien teemasivulla
Infobox OK  : 
Monsterit Oy: Säikkysaari (engl. Monsters, Inc. Scream Team) on Monsterit Oy -animaatioelokuvaan liittyvä videopeli, joka on julkaistu vuosina 2001 ja 2002. Se sijoittuu Monsterit Oy:n ja Monsterit-yliopisto:n välille, jossa Masin ja Taren pitää suorittaa tehtäviä, jotta he voivat päästä ykkös-kammotuksiksi ja Monsterit Oy:hyn.
Pelin kulku

Tämä 15-kenttäinen peli alkaa Raisan isännöimän koulutuksen päätyttyä. Hän näyttää hirviöille heidän harjoittelunsa perusteet. Tasot on jaettu kolmelle Säikkysaarella sijaitsevalle harjoitusalueelle. Kaupunkirata, Aavikkorata ja  Arktinenrata sisältää neljä tutkittavaa kenttää. Pelaaja voi valita pelaako hän Tarella tai Masilla, ja Molemmilla Monstereilla on erilaiset liikkeet ja pelotuskyvyt. Pelin tavoitteena on pelotella onnistuneesti kaikki robottilapset (tunnetaan nimellä "hermo") saarella ja valmistautua hirviökoulutuksesta kunnialla. Tämä saavutetaan keräämällä pronssi hopea ja kultamitaleita, joita jaetaan koko pelin ajan. Pronssimitalin voi saada pelottelemalla viisi hermoa samasta kentästä. Hopeamitalin voi saada etsimällä ja keräämällä 10 Monsterit oy plootua jotka ovat hajallaan kentissä. Ja kultamitalin voi saada pelottamalla kaikki 8 hermoa. Pronssimitalin saaminen yhden harjoituskentän jokaisesta kentästä avaa piilotetun esineen, joka voi auttaa pelaajaa pääsemään aiemmin tavoittamattomiin alueisiin. Jokaisesta kentästä jonka pelaaja voittaa, hän avaa kohtauksen Monsterit oy elokuvasta. Käytettäviä esineitä ovat Jokeriplootu (joka antaa pelaajalle lisäelämiä), Monsterit oy ploodut (josta ansaitsee hopeamitaleita jokaisesta kentästä) ja voimavelli, joka on aine, joka antaa hirviöille niiden pelotteluvoiman. Kalorikassi lisää terveyttä, kun taas postilaatikot tarjoavat vinkkejä ja tietoja, jotka ovat tärkeitä pelaajan menestykselle. Hermot ja esineet voivat olla piilossa, mutta ne voidaan löytää etsimällä laatikoista ja muista esineistä ja niiden ympäriltä.
Kentät

Kaupunkirata:
Kaupungin puisto
Kaupungin keskusta
Satama
Tori
Kaupunkikilpailu
Aavikkorata:
Sfinksi
Keidas
Hauta
Pyramidi
Aavikkokilpailu
Arktinen harjoitusrata:
Sokerimökki
Hiihtohissi
Jäävuori
Kuumat lähteet
Arktinen kilpailu
Äänirooleissa

| Alkuperäinen ääninäyttelijä | Suomalainen ääninäyttelijä | Rooli |  |
| --- | --- | --- | --- |
| Brian Cummings | Jussi Lampi | Tare Karvanen |  |
| Carlos Alazraqui | Antti Pääkkönen | Masi Pallopää |  |
| James Coburn | Esa Saario | Rumilus |  |
| Steve Buscemi | Taisto Oksanen | Räähkä |  |
| Bob Peterson | Inkeri Wallenius | Raisa |  |
| Bonnie Hunt | Rinna Paatso | Mina Nipo |  |
Aiheesta muualla

Disney•Pixar's Monsters, Inc.: Scare Island MobyGamesissa (englanniksi)
Mulgin kunta

| Mulgin kunta (Mulgi vald) |
| --- | --- |
 lippu:  vaakuna
 Mulgi sijaitsee Etelä-Virossa.
 Koordinaatit: 58°10′N, 25°25′E 
Valtio:   Viro
Maakunta:  Viljandimaa
Abjan, Hallisten, Karksin ja Mõisakülan yhdistyminen:  24.10.2017
Hallinto:  
 – Hallinnon tyyppi:  kunta  (vir. vald)
Pinta-ala:  
 – Kokonaispinta-ala:  880,73 km²
Väkiluku (1.1.2018):  7 652
 – Väestötiheys:  9 as./km²
 
 mulgivald.ee 
Infobox OKVirheellinen NIMI-arvo: 
Mulgin kunta sijaitsee Etelä-Virossa Viljandimaan maakunnassa.
Sijainti

Mulgin kunta rajoittuu etelässä Latviaan, lännessä Saardeen, pohjoisessa Põhja-Sakalaan ja Viljandiin sekä idässä Tõrvaan.
Hallinto

Mulgin kunta muodostettiin vuoden 2017 kuntauudistuksessa yhdistämällä Mõisakülan kaupunki sekä Abjan, Hallisten ja Karksin kunnat. Kunnassa on 7 652 asukasta (1.1.2018).
Kunta muodostuu Abja-Paluojan, Karksi-Nuian ja Mõisakülan epäitsenäisistä kaupungeista, Hallisten ja Õisun pienkauppaloista (alevik) sekä 58 kylästä (küla). Kunnan keskuspaikka on Abja-Paluoja.
Liikenne

Valtatie 6 Valgasta Pärnuun kulkee Mulgin kautta.
Aiheesta muualla

Kuvia tai muita tiedostoja aiheesta Mõisaküla Wikimedia Commonsissa
Kuvia tai muita tiedostoja aiheesta Abja Wikimedia Commonsissa
Kuvia tai muita tiedostoja aiheesta Halliste Wikimedia Commonsissa
Kuvia tai muita tiedostoja aiheesta Karksi Wikimedia Commonsissa